Genetičko inženjerstvo u Bosni i Hercegovini

**Genetičko inženjerstvo u Bosni i Hercegovini** nikada nije bilo realizirano u raspoloživim istraživačkim kapacitetima niti primijenjeno u dosadašnjoj djelatnosti visokoškolskih institucija u oblasti osnovnih prirodnih biomedicinskih, biotehničkih i ostalih nauka.

Godine 1988. osnovan je Institut za genetičko inženjerstvo i biotehnologiju, Sarajevo (INGEB), sa ciljem da bude nositelj aktivnosti u stvaranju kadrovskih i tehničkih i ingrastrukturnih kapaciteta "za samostalan razvoj biotehnologije na bazi genetičkog inženjerstva u procesima proizvodnje hrane, uzgoja šuma, farmaceutskih  i drugih biološki aktivnih supstanci". Prioritetni zadatak je bio praćenje svjestskih dostignuća u pripadajućim oblastima i opdgovarajuće reagiranje kod nadležnih institucija.

Dvadesetak godina kasnije (26. februara 2009.) donesen je državni Zakon o genetički modificiranim organizmima, koji regulira odgovarajuća pitanja u vezi sa uvođenjem i raspolaganjem grnetički modificiranim organizmima (GMO) i proizvodima koji od njih potiču. Predlagač Zakona je  bila Agencija za sigurnost hrane Bosne i Hercegovine, na čiji prijedlog je  je Vijeću ministara  formiralo Ekspertnu interresornu radnu grupu, koju su činili predstavnici nadležnih institucija i eminentni domaći stručnjaci iz oblasti genetičkog inženjerstva i na njemu bazirane biotehnologije. Zadaci i obaveze Radne grupe su bili:

*„izrada teze temeljnih opredjeljenja u vezi sa izradom pravnog propisa Zakona o GMO,
*izrada prednacrta Zakona o GMO,
*konsultacije u vezi sa izradom prednacrta propisa sa nadležnim organima, međunarodnim institucijama, konsultantima i ostalim zainteresovanim stranama,
*uskladiti Zakon o GMO sa EU legislativom,
*izrada nacrta Zakona o GMO,
*sačiniti obrazloženje propisa u skladu sa Jedinstvenim pravilima predviđenim za izradu pravnih propisa u institucijama BiH,
*dati preporuke za analizu učinka primjene novog pravnog propisa, Zakona o GMO,
*upoznati javnost putem Web. stranice i sredstava javnog informisanja.“

U obrazloženju Zakona o genetički modificiranim organizmima, suglasno svojim obavezama, Radna grupa je insistirala  na temeljnom polazištu da se „Zakonom o genetički modificiranim organizmima se propisuje postupak i uslovi za ograničenu upotrebu, prekogranični prijevoz, namjerno unošenje u okolinu i stavljanje na tržište genetički modifikovanih orgasnizama i proizvoda koji se sastoje, sadrže ili vode porijeklo od genetički modifikovanih organizama.“
     
Zakon o genetički modificiranim organizmima sadrži ukupno 74 člana. Artikuliran je u 11 segmenta, koji – u  logičnom redoslijedu – definiraju tretiranu pravnu regulativu.
## Sadržaj Zakona
Prethodna, svestrana naučno–stručna analiza nacrta je pokazala da su u njegovim odredbama respektirani najbitniji principi i modeli odgovarajuće EU legistative, koja u se temelji na dva glavna cilja, tj. da:
*zaštititi zdravlje ljudi i životnu sredinu, i
*osigura slobodno kretanje sigurnih i zdravih gentički modifikovanih proizvoda u EU.

Glavni pravni instrumenti primjene novog EU okvira u ovoj oblasti definirani su odgovarajućim direktivama,  uredbama i preporukama, koje su se dograđivale i razvijale još od 1990. 

Bh. Zakonom o GMO su uvedeni najbitniji principi i standardi odgovarajuće EU legistative, jer uključuje:
*princip za procjenu ekološkog rizika;
*zahtjeve za mandatni post–tržišni monitoring, uključujući i dugoročne efekte povezane sa interakcijom sa drugim GMO–ima  i okolinom;
*mandatno informisanje javnosti;
*zahtjeve za osiguravanje obilježavanja i sljedljivosti na svim nivoima stavljanja na tržište GMO ili proizvoda koji sadrže GMO;
*obezbjeđivanje informacija koje dozvoljavaju identifikaciju i detekciju GMO–a  da se olakša post–tržišna inspekcija i kontrola;
*odredbu da će prve dozvole za puštanje GMO–a  biti ograničene na maksimalno 10 godina, sa mogućnošću da budu prekinute u slučaju pojave bilo kakve naučno zasnovane informacije o negativnom efektu određenog GMO;
*obligatnu saglasnost Vijeća za GMO sastavljenog od eksperata iz te oblasti za davanje autorizacije za određeni GMO, i
*obavezu konsultacija javnosti o odlukama za autorizovanje i puštanje GMO.
     
Prema tome, Zakon o genetički modificiranim organizmima određuje obaveze i prâva nadležnih organa, proizvođača, distributera i marketinga u procesu praćenja stavljanja na tržište GMO i proizvoda koji od njih vode porijeklo ili sadrže njihove komponente, a osobito u oblasti njihove upotrebe i mjera u slučaju nepredviđenih rizika u svim segmentima tog kompleksa. Dosljedno i nedvismisleno insistira na konkretnim mjerama u realizaciji specificiranih ciljeva ove legislative, osobito kada je riječ o pravima, obavezama i izuzecima u oblasti produkcije, prerade, praćenja stanja i rizika, marketinga i označavanja GMO proizvoda.
      
Zakon regulira kontrolu preventivnih biosigurnosnih mjera u zahtjevima za uvođenje GMO–a  u okolinu i precizno ograničava mogućnosti kontakta između GMO–a i involvirane populacije ili životnog okoliša u cjelini. Definirani su i instrumenti pune kontrole i zaštite od uvođenjanja GMO u eksperimentalnim uvjetima i prije njihovog stavljanja u promet (na tržište).

## Također pogledajte
*Genetički modificirani organizam
*Genetičko inženjerstvo
*Biotehnologija
*Transgeneza

## Reference
## Vanjski linkovi
Kategorija:Pravo
Kategorija:Zakonodavstvo